የግብጽ ፣ሱዳንና ኢትዮጵያ መስኖ ሚንስትሮች  በካርቱን  ተገናኝተው እየተወያዩ  ነው
ከግብጽ  ሱዳንናኢትዮጵያ የተውጣጡት የመስኖ ሚንስትሮች በዛሬው ዕለት በሱዳን ዋና ከተማ ካርቱም ተገናኝተው የፈረንሳይ አማካሪ ድርጅቶች በታላቁ ህዳሴ ግድብ የተፅዕኖ ቴክኒካዊ ግምገማን በተመለከተ ጥናታዊ ውይይት ማድረግ ጀምረዋል ።የሦስትዮሹ የቴክኒክ ኮሚቴ  ቢአርኤል እና  አርቴላ የተባሉ  ሁለት  የፈረንሳይ  ኩባንያዎች  በጋራ ያቀረቡትን የቴክኒክ ፕሮፖዛል በተመለከተ ማክሰኞ ዕለት ሪፖርቶችን አዳምጦ ማጠናቀቁ ተገልጿል።እኤአ በ2013 የተቋቋመው የሦስትዮሹ ቴክኒክ ኮሚቴ ግድቡ ሊኖረው ስለሚችለው ማህበራዊ ፣ ኢኮኖሚያዊና አካባቢያዊ  ተጽዕኖን የሚያጠኑ  አማካሪ ድርጅቶችን  የመረጠ ሲሆን አማካሪዎቹ   የታላቁ  ህዳሴ ግድብ   በታችኞቹ የአባይ  የተፋሰስ አገራት የውሃ መጠን ላይ የሚኖረውን ተጽዕኖ ይገመግማል ።ግብጽ ፣ ሱዳንና  ኢትዮጵያ  በግድቡ ላይ  የተፅዕኖ ጥናት የሚያካሄዱት  ሁለቱ  የፈረንሳይ አማካሪ  ኩባንያዎች   ሥራቸውን እንዲጀምሩ   በየካቲት  መጀመሪያ  ላይ ስምምነት  ላይ ይደረሳል  ተብሎ  ይጠበቃል ።እየተገነባ የሚገኘው  የታላቁ ህዳሴ  ግድብ  ከአባይ ወንዝ የምታገኘውን የውሃ ድርሻ  መጠን ይቀንስብኛል በማለት ግብጽ  ስጋቷን  የምትገልጽ ሲሆን  ኢትዮጵያ ግን ግድቡ  የግብጽንና የሱዳን  የውሃ ድርሻ ላይ ተጽዕኖ እንደሌለው አቋሟን  ትገልጻለች ።